ค่ะ ก็มาฟังกันต่อนะคะ จาก เออ คลิปแรกที่พูดถึงว่า ทำไมคนไทยถึงมีความรู้สึกที่ไม่ชอบคนพม่า สิ่งเหล่านี้เนี่ย คุณจะสามารถเห็นได้ เยอะมากนะคะ จากภาพยนตร์นะคะ คนไทยสร้างภาพยนตร์เกี่ยวกับประเทศพม่าเนี่ย เยอะ โดยเฉพาะในเรื่องของสงคราม ประวัติศาสตร์ การรบราฆ่าฟันกันนะคะ แต่ละสงครามเนี่ย ก็จะเกิดวีรบุรุษหรือวีรสตรีขึ้น ก็จะมีเรื่องราวต่างๆ นานา เกิดขึ้นมากมาย เออ ภาพยนตร์พวกนี้เนี่ย สื่อ แล้วก็มองให้เห็น แล้วก็ย้ำเข้าไปอีกว่า เราเนี่ย [เคย] เคยเป็นคู่อริกับประเทศพม่านะคะ ภาพยนตร์ประเภทนี้เนี่ย จะได้รับการยอมรับจากคนไทยเยอะมาก เพราะว่า คนไทยก็รักชาตินะคะ พอภาพยนตร์ดีๆ แบบนี้ออกมาเนี่ย ก็จะให้การสนับสนุนกันเป็นอย่างมาก จริงๆ แล้วเนี่ย ดีฉันว่า มัน ก็เป็นมุมมองกันคนละอย่างอะนะคะ คือถ้าให้คนพม่าทำหนังนะ คนไทยก็คงจะไม่ใช่พระเอก นางเอก อีกต่อไปนะคะ ก็ต่างฝ่ายก็ต่าง เออ มองกันคนละมุม ทีนี้ใน ใน ภาพยนตร์พวกเนี้ย ก็จะมีฉากที่เกี่ยวกับสงคราม เลือดนะคะ ปล้น ฆ่า ข่มขืน ทุกอย่าง ขโมย เอาทุกสิ่งทุกอย่างไป ตรงนี้ยิ่งทำให้คนไทยไม่ชอบคนพม่าไปกันใหญ่ นอกจากจะเรียนมาตั้งแต่เด็กว่าเป็นศัตรูกัน ภาพยนตร์ก็สื่อออกมาให้เห็นอีกนะคะ ตรงนี้เนี่ย ยิ่ง ยิ่งย้ำเข้าไป จากนั้นเนี่ย ก็เหมือนกับ เอิม ช่วง ช่วงที่ประเทศพม่า เปลี่ยนระบบการปกครองไปเป็นแบบที่ปกครองภายใต้รัฐบาลของทหารอะนะคะ ตรงนี้คนไทยก็เกิดความเห็นใจนะ เพราะว่า เรื่องสงครามเมื่อก่อนมันก็ผ่านไปแล้วนะคะ เขาก็เป็นประเทศเพื่อนบ้านของเรา แล้วเขามามีการปกครองแบบเนี้ย คนพม่าเสียสิทธิ์นะคะ ไม่สามารถมีอิสรภาพเหมือนกับคนไทย ไปไหนก็ไม่ได้ ทำอะไรก็ถูก เออ ครอบคลุมด้วยรัฐบาล คนไทยก็อยากจะช่วยเหลือค่ะ เห็นใจเขา แต่ก็ไม่รู้จะทำยังไง เพราะว่า แม้แต่ประเทศมหาอำนาจใหญ่ๆ เนี่ย เขาก็ยังช่วยอะไรไม่ได้นะคะ แรงงานต่างด้าว ตรงนี้แหละค่ะ เป็นคำที่คนไทยเรารู้จักกันดี ถ้าพูดถึงแรงงานต่างด้าว คนไทยก็จะพูดถึงคนพม่า คนพม่ามาทำงานในประเทศไทยนี่เยอะนะคะ คนไทยเนี่ย ก็เริ่มจะเปลี่ยนความคิดว่า เขามาพักพิงอาศัยนะคะ หนีร้อนมาพึ่งเย็น ก็ควรจะให้การต้อนรับ แต่กระนั้น ก็มีคนไทยบางกลุ่ม ที่ยังยึดถือกับเรื่องเดิมๆ เรื่องสมัยเมื่อสองสามร้อยปีที่แล้วนะคะ ยังมีความรู้สึกว่า ไม่ชอบคนพม่าอยู่ดี คนพม่ามาทำงานในเมืองไทยเยอะ ถ้าไม่มีคนพม่าเนี่ย ดีฉันก็ไม่แน่ใจนะคะว่า สังคมไทยเนี่ย จะอยู่ได้ไหม เปรียบเทียบก็เหมือนๆ กับที่ประเทศสหรัฐอเมริกา ซึ่งถ้าไม่มีคนเม็กซิกันนะคะ มาทำงาน มาทำงานที่คนอเมริกันไม่ทำ ประเทศอเมริกาจะอยู่ได้ไหม นั่นก็เหมือนกันกับประเทศไทยนะคะ งานหนัก งานที่คนไทยไม่ทำ คนพม่าก็ทำ เขาก็น่าสงสารนะคะ คนไทยบางกลุ่มก็พยายามช่วยเหลือนะ บางคนนายจ้าง ก็เป็นคนดีนะคะ นายจ้างเนี่ย พาไปทำบัตร สมัยนี้เขาเรียกว่าอะไร บัตรเขียว บัตรเขียวก็คือบัตรที่เป็นสีเขียวอะนะคะ แต่เป็นบัตรที่อนุญาตให้ คนพม่าเนี่ย เข้ามาทำงานในประเทศไทยอย่างถูกต้องตามกฎหมาย ถ้า ก็คือเป็นการลงทะเบียนไว้นะคะ มีปัญหาอะไรก็จะได้ตามกันเจอ แต่บางกลุ่มที่จ้างแรงงานเถื่อนก็มีเยอะนะคะ ก็คือ ไม่ไปทำบัตร เพราะว่าไปทำบัตรเนี่ย ก็เสียเงินนะ แล้วแรงงานเถื่อน คนไทยที่ขายแรงงานก็มี แล้วมาถูกคนพม่าเนี่ย แย่งงาน โดยที่ค่า ค่าใช้จ่ายต่ำกว่า เพราะฉะนั้น ผู้จ้างงานก็ไปจ้างคนพม่ามากกว่าจ้างคนไทย ตรงนี้ก็มีคนไทยบางกลุ่มที่ไม่ชอบนะคะ